Et større antal restauratører havde budt på opgaven, men valget faldt på Aalborgkokken Johan Von Bülow. - Jeg synes det er fantastisk. Jeg er meget betaget af det. Det er nogle fantastiske rum, siger den nyslåede restauratør. Johan von Bülow er køkkenchef i Aarhus folkekøkken og står bag Aalborgrestauranterne "Madkonsortiet" og "Nordens folkekøkken". Den nye restaurant skal være for alle. -Det er ikke en ny fisefornem restaurant på havnefronten, siger direktør Lasse Rich Henningsen fra Musikkens hus. Johan Von Bülow får ansvaret for al indtagelse i Musikkens hus. Han skal drive kantine til husets brugere og ansatte og køre restauranten i stueetagen. Om den skal hedde mågen, noden eller noget andet ligger stadig åbent. Musikkens hus laver nu en navnekonkurrence for det nye sted. Man kan deltage i konkurrencen ved at sende forslag til mwn@musikkenshus.dk .

Referat:
Mens Musikkens hus i Aalborg er ved at blive bygget, har man nu fundet den forpagter, der skal stå for mad og udskænkningsstederne i huset. Men restauranten mangler et navn